I tillegg førte bankkrisen til at strukturutviklingen tok et skritt videre ved at vi fikk den store sammenslutningen av distriktssparebanker på Østlandet til Sparebanken NOR. Initiativet kom fra de fem "utenbys" distriktssparebanker - Sparebanken Østlandet, Sparebanken Vestfold, Sparebanken Østfold, Sparebanken Buskerud og Sparebanken  Hedmark. Disse bankene hadde et møte i Oslo i januar 1989, der ABC Bank ikke var invitert, og det var i utgangspunktet delte oppfatninger om ABC Bank burde være med, men i mars 1989 bestemte de seg likevel for å rette en uformell henvendelse til ABC Bank om samtaler for å vurdere muligheter for å etablere en stor sparebank på Østlandet.